לצד העיסוק בספורט עצמו ובפרשנותו, משדרת תקשורת הספורט תוכניות שונות שעוסקות בספורט מהפן ההומוריסטי ומשלבות ביקורת גם על תקשורת הספורט עצמה. בשנת 2002 עלתה בערוץ הספורט התוכנית המערכונים הסאטירית אופסייד בכיכובם של ספי ריבלין ושרית סרי העוסקת בספורט הישראלי, ולאחר שזו הוסרה מלוח השידורים, שודרה בערוץ משך תקופה התוכנית "פקקים" בהנחיית שמואל וילוז'ני. בשנת 2007 עלתה באתר וואלה, תוכניתו ההומוריסטית של שי נובלמן, ״ממגרש הספורט עם יועד אלפרון״, ושנה אחר כך, הפכה לתוכנית אולפן סאטירית וחתרנית בצבעי שחור לבן בשם ״בראש ובראשונה״, אותה הנחה נובלמן לצידו של מכשיר רדיו מדבר ממנו בקע קולו של השדר עמי פזטל. לתוכנית ״בראש ובראשונה״ צולמו 4 עונות והיא שודרה לסירוגין עד שנת 2013. בין השנים 2008 ל-2010, כיכב נובלמן בתוכנית הטלוויזיה השבועית ״מייקל פינדר״, אותה יצר, ששודרה בערוץ ספורט 1, בה גילם עיתונאי ספורט בריטי שמגיע מדי שבוע לחקור תופעה אחרת בספורט הישראלי. בשנת 2011 עלתה בערוץ הספורט תוכנית הספורט הסאטירית "בובה של לילה" בה מככבות בובות בנוסח "החרצופים" המהוות סאטירה על דמויות בולטות שונות מעולם הספורט בישראל כולל מתקשורת הספורט, ועוסקת ברובה בעולם הכדורגל. בשנת 2015 העלו יוצרי "בובה של לילה" בערוץ HOT3 תוכנית ספורט סטירית נוספת, "אנחנו במפה", ששמה לקוח מציטטה מפורסמת של טל ברודי.
שידורי טלוויזיה בישראל
ערוץ 5
פיליפה קוטיניו
פיליפה קוטיניו קוריאה (בפורטוגזית: Philippe Coutinho Correia; נולד ב-12 ביוני 1992) הוא כדורגלן ברזילאי, המשחק בעמדות הקשר ההתקפי והקיצוני באסטון וילה, ובנבחרת ברזיל.
קריירת מועדונים.
קוטיניו נולד בריו דה ז'ניירו שבברזיל. החל את הקריירה שלו במחלקות הנוער של ואסקו דה גאמה. בגיל 16 נרכש על ידי אינטר מילאנו תמורת ארבעה מיליון אירו, והמשיך לשחק בוואסקו דה גאמה כמושאל עד לגיל 18.
אינטר מילאנו.
המעבר של קוטיניו לאינטר יצא לפועל ביולי 2010, כשהיה בן 18, והוא החל לשחק תחת המאמן רפאל בניטס. יושב ראש המועדון באותה עת, מאסימו מוראטי, אמר כי "קוטיניו הוא העתיד של אינטר".
את הופעת הבכורה שלו באינטר ערך קוטיניו ב-27 באוגוסט 2010, כשעלה כמחליף במהלך הסופר קאפ האירופי בהפסד 0–2 של הנראצורי לאתלטיקו מדריד שהייתה מחזיקת גביע הליגה האירופית. אחרי שהוצא מההרכב הפותח, הוא חזר להרכב של אינטר והוכיח את היכולות הגבוהות שלו בניצחון אינטר 2–3 על באיירן מינכן במסגרת שלב שמינית גמר ליגת האלופות. באותו המשחק היה מעורב קוטיניו באחד השערים לזכות קבוצתו. ב-8 במאי 2011, כבש קוטיניו את שער הבכורה שלו במדי אינטר כשכבש שער מבעיטה חופשית במשחק שהסתיים בניצחון ביתי 1–3 של אינטר על פיורנטינה.
אספניול.
במהלך עונת 2011/12 התקשה קוטיניו למצוא את מקומו בסגל של אינטר והוא הושאל לעונה אחת לאספניול מהליגה הספרדית. ב-4 בפברואר 2012, ערך קוטיניו את הופעת הבכורה שלו באספניול בתיקו 3–3 של קבוצתו מול אתלטיק בילבאו. את השער הראשון שלו באספניול, כבש קוטיניו ב-11 במרץ בניצחון אספניול 1–5 על ראיו ואיקאנו בדקה ה-11. את השער השני שלו הוא כבש באותו המשחק בדקה ה-21. קוטיניו המשיך עם מספר הופעות טובות במדי אספניול במשחקים נגד ראסינג סנטאנדר ונגד מאלגה. ב-18 במאי 2012, חזר קוטיניו לאינטר והצטרף באופן מיידי לסגל הקבוצה לקראת מסע משחקי הכנה באינדונזיה.
ליברפול.
ב-30 בינואר 2013 הודיעה הנהלת ליברפול כי קוטיניו חתם בקבוצה על חוזה ארוך טווח ויקבל את החולצה עם המספר 10.
את הופעת הבכורה שלו במדי ליברפול ערך קוטיניו ב-11 בפברואר 2013, שעלה כמחליף בדקה ה-78 בהפסד ליברפול 0–2 לווסט ברומיץ' אלביון. שישה ימים לאחר מכן, כבש את שער הבכורה שלו בליברפול כשעלה בהרכב הפותח בניצחון 0–5 של ליברפול על סוונסי סיטי. ב-2 במרץ, הוא כבש את השער הראשון והשני של ליברפול בניצחון 0–4 על ויגאן את'לטיק. ב-27 באפריל, נבחר קוטיניו לאיש המשחק בניצחון ליברפול 0–6 על ניוקאסל יונייטד קוטיניו ניהל את המשחק של ליברפול, ביצע שני בישולים וסחט כדור חופשי שממנו ג'ורדן הנדרסון כבש את השער השישי במשחק. באותו החודש, נבחר קוטיניו לשחקן המצטיין של החודש בליברפול.
ב-16 בספטמבר 2013 נפצע קוטיניו בכתפו במהלך משחק נגד סוונסי סיטי לאחר התנגשות עם שחקן סוונסי אשלי ויליאמס. הוא חזר להרכב הפותח של ליברפול לניצחון 0–4 על פולהאם במשחק שנערך באצטדיון אנפילד ב-9 בנובמבר. ב-26 בדצמבר כבש קוטיניו את השער היחיד של ליברפול בהפסד 1–2 למנצ'סטר סיטי. ב-13 באפריל 2014 כבש קוטיניו את שער הניצחון של ליברפול על מנצ'סטר סיטי במשחק לציון 25 השנים לאסון הילסבורו. הניצחון במשחק מיקם את ליברפול עם שבע נקודות מעל מנצ'סטר סיטי ארבעה מחזורים לסיום העונה.
בעונת 2015/2016 בליגה האירופית העפילו קוטיניו וליברפול עד למשחק הגמר, וקוטיניו פתח בהרכב קבוצתו בהפסד 1–3 לסביליה.
ברצלונה.
ב-8 בינואר 2018 חתם קוטיניו רשמית בברצלונה, שם קיבל את המספר 14, לאחר שהיא השיגה סיכום עם ליברפול על החתמתו של קוטיניו תמורת כ-160 מיליון יורו. זו ההעברה היקרה בתולדות ברצלונה והשלישית בכל הזמנים, לאחר ניימאר ואמבפה.
הופעת הבכורה של קוטיניו התקיימה ב-25 בינואר 2018 נגד קבוצתו לשעבר אספניול בניצחון 0–2 במסגרת גביע המלך הספרדי. ב-8 בפברואר כבש את שערו הראשון במדי ברצלונה, נגד ולנסיה בניצחון 0–2 בגביע המלך, ועזר לקבוצתו לעלות לגמר. בגמר זכו קוטיניו וקבוצתו בקופה דל ריי, תואר ראשון של הברזילאי במדי ברצלונה. במהלך המשחק כבש קוטיניו בפנדל וגם הוסיף בישול. בתחילת עונת 2018/2019 קיבל קוטיניו את המספר 7. ברבע גמר ליגת האלופות כבש את השער השלישי במשחק נגד מנצ'סטר יונייטד לחיבורי השער.
השאלה לבאיירן.
חוסר שביעות רצון מיכולתו גרמה לכך שב-16 באוגוסט 2019 הושאל קוטיניו מברצלונה לבאיירן מינכן לעונה אחת, כאשר דמי ההשאלה הם 20 מיליון אירו, ולבאיירן מינכן עמדה זכות הרכישה בתום תקופת ההשאלה, תמורת 100 מיליון אירו נוספים. קוטיניו זכה עם באיירן מינכן בדאבל מקומי בגרמניה, ונכנס כמחליף בגמר הגביע הגרמני בו ניצחה באיירן 2–4 את באייר לברקוזן, אך באופן כללי לא השתלב בבאיירן, שהודיעה כי לא תממש עליו את אופציית הרכישה. עם זאת, באיירן האריכה את חוזהו של קוטיניו עד תום עונת 2019/2020 בליגת האלופות, שהתארכה לחודש אוגוסט בעקבות התפרצות נגיף הקורונה באירופה והשבתת כל הליגות. ברבע גמר ליגת האלופות כבש צמד נגד הקבוצה המחזיקה בכרטיס השחקן שלו, ברצלונה, בניצחון 2–8 של באיירן מינכן. קוטיניו נכנס כמחליף גם בניצחון 0–3 בחצי הגמר על אולימפיק ליון, ובניצחון 0–1 בגמר ליגת האלופות 2020 על פריז סן ז'רמן, וזכה עם באיירן מינכן בליגת האלופות, ולמעשה השלים זכייה בטרבל. לאחר הזכייה בתואר, סיים קוטיניו את תקופת ההשאלה לבאיירן מינכן וחזר לברצלונה.
חזרה לברצלונה.
קוטיניו חזר לברצלונה עם הגעתו של המאמן החדש רונאלד קומאן. הוא הבקיע את השער הראשון לעונה ב־4 באוקטובר 2020, במשחק מול סביליה שנגמר בתיקו 1-1. ב־29 בדצמבר באותה שנה קוטיניו נפצע בברכו במשחק מול אייבאר. פציעה זו גרמה לו להיעדר לשאר העונה. הוא חזר לשחק לאחר תשעה חודשים, ב־20 בספטמבר 2021, במשחק מול גרנדה.
אסטון וילה.
ב-7 בינואר 2022 הושאל קוטיניו לאסטון וילה האנגלית עד לסוף העונה. ב-15 בינואר ערך הופעת בכורה במדי אסטון וילה כשעלה כמחליף בתיקו 2–2 נגד מנצ'סטר יונייטד כשהוא כבש שער ומבשל את השני.
ב-12 במאי 2022 נרכש קוטיניו על ידי אסטון וילה בסכום של 20 מיליון יורו ששולמו לברצלונה, בנוסף ל-50% ממכירה עתידית. קוטיניו חתם על חוזה בקבוצה עד יוני 2026.
קריירה בינלאומית.
קוטיניו היה שחקן מפתח בסגל נבחרת ברזיל שזכתה באליפות דרום אמריקה בכדורגל עד גיל 17 שנערכה בקוריאה הדרומית ב-2009. במהלך הטורניר, כבש קוטיניו שלושה שערים.
את הופעת הבכורה שלו בסגל הבוגר של הנבחרת הבוגרת ערך ב-7 באוקטובר 2010, כשעלה בהרכב במשחק ידידות נגד נבחרת איראן.
קוטיניו זומן לסגל נבחרת ברזיל במונדיאל 2018, והבקיע שער במשחק הפתיחה של הנבחרת נגד נבחרת שווייץ. במחזור השני של שלב הבתים כבש בתוספת הזמן את השער הראשון במשחק לזכות ברזיל נגד קוסטה ריקה שנגמר בתוצאה 0–2, ונבחר גם לשחקן המצטיין של המשחק. ברבע הגמר בו ברזיל התמודדה נגד בלגיה לאחר שעברה את מקסיקו בשמינית בישל קוטיניו שער לרנאטו אוגוסטו, אך זה לא הספיק כשהבלגים ניצחו בסיום 1–2 וברזיל סיימה את דרכה בטורניר. קוטיניו נבחר להיות בנבחרת המצטיינת בסיום הטורניר לצד שחקני נבחרתו מרסלו וטיאגו סילבה.
במאי 2019 נכלל בסגל הנבחרת לקראת הקופה אמריקה שנערך על אדמת ברזיל. משחק הפתיחה של הטורניר ושל הנבחרת נגד בוליביה היה משחקו ה-50 במדים הלאומיים ובאותו משחק כבש צמד בניצחון 0–3. הנבחרת שלטה לאורך הטורניר וגם זכתה בו בסופו של דבר עם ניצחון 1–3 על פרו בגמר.
סגנון המשחק.
קוטיניו נחשב למספר 10 ברזילאי טיפוסי. הוא משמש כקשר התקפי, כחלוץ שני ומשחק על האגפים. הוא הושווה בצורת המשחק לליונל מסי ולרונאלדיניו על ידי מאוריסיו פוצ'טינו שאימן אותו בעבר באספניול, וזכה לשבחים רבים מחבריו ששיחקו עמו בליברפול.
סיימון פרייזר, לורד לובאט ה-15